|  |
| --- |
| C:\Users\albert.avdiu\AppData\Local\Microsoft\Windows\Temporary Internet Files\Content.Outlook\4YHMV24H\STEMA.jpg |
| **REPUBLIKA E KOSOVËS**REPUBLIKA KOSOVA – REPUBLIC OF KOSOVO |
| **GJYKATA THEMELORE PEJË**OSNOVNI SUD PEĆ – BASIC COURT PEJA |

**P nr. 1100/17**

**NË EMËR TË POPULLIT**

GJYKATA THEMELORE NË PEJË D.P, gjyqtari Sejdi Blakaj me sekretaren juridike Gjyljeta Çorkadiu , në lëndën penale kundër të pandehurve : D. A , sipas akuzës së PTH në Pejë PP.nr. 33/17 të dt.10.2.2017, për shkak të veprës penale : asgjësim apo dëmtimi i pasurisë nga neni 333 par 1 të KPRK-së, pas përfundimit të shqyrtimit fillestar , publik dhe me gojë, të mbajtur në pranin e të pandehurve D.A dhe të prokurorit të shtetit Muharrem Bajraktari me dt.10.11.2017 ka marrë dhe botërisht ka shpallë këtë:

 **A K T GJ Y K I M**

**I pandehuri D. A i lindur me dt. në fsh V. K e P , momentalisht jeton në P qira në lagjen f me ku edhe tani jeton, i biri i Q dhe nënës Gj e gjinisë S, Boshnjak , Shtetas i Republikës së Kosovës, gjendet në liri.**

**ËSHTËL FAJTOR :**

 **Sepse :**

 Me dt. 28.12.2016 , rreth orës 14:05 minuta në fsh. V. K e P , në afërsi të shkollës së mesme ekonomike në P , me dashje dëmton pasurinë e të dëmtuarit F.A , në atë mënyrë që pasi tani i dëmtuari e kishte goditur me grusht tani të pandehurit D , të njëjtit kanë vazhduar të qarkullojnë me veturat e tyre në drejtim të qytetit , ashtu që me të arritur në vendin e sipërshënuar fillojnë përsëri të rrezikojnë njeri tjetrin me vetura , me ç’ rast i pandehuri D e godet veturën e tij Mercedes, veturën Golf , në pjesën e përparme e më pas humb kontrollin mbi veturë duke e goditur një shenjë të komunikacionit ku si pasojë e kësaj të dëmtuarit i shkakton dëme materiale.

 -me çka ka kryer vepër penale : asgjësimit nga neni 333 par 1 të KPRK-së

Prandaj gjykata të pandehurit konform nenit 41, 42, 49, 50,51,52, dhe nenit 333 par 1 të KPRK-së. I SHQIPTON.

**DËNIM TË KUSHTËZUAR**

Në atë mënyrë që ia përcakton dënimin me burg në kohëzgjatje prej 3 muaj , e të cilin dënim i pandehuri fare nuk do ta vuaj nëse në afat prej 1 viti nuk kryen ndonjë vepër tjetër penale .

I pandehuri për shkak të gjendjes së varfër ekonomike lirohet nga pagimi i paushallit.

 I dëmtuari për realizimin eventual e kërkesës pasurore juridike udhëzohet në kontest civil.

Shpenzime procedurale nuk ka pasur

**A r s y e t i m**

Prokuroria Themelore në Pejë me dt. 10.2.2017 kundër të pandehurve F. A dhe D.A ,ka ngritë aktakuzë dhe PP.nr. 33/17, për shkak të vepër penale të kryer secili veç e veç : Lëndim i lehtë trupor nga neni 188 par 1 e lidhur me nën par 1.4 të KPRK-së, dhe vepër penale: asgjësimi apo dëmtimi i pasurisë nga neni 333 par 1 të KPRK-së, duke i propozuar gjykatës që pas përfundimit të shqyrtimit gjyqësorë të pandehurit ti shpallë fajtorë , ti dënoj sipas ligjit dhe ti obligoj në pagimin e shpenzimeve procedurale .

 Fillimisht lënda në fjalë është përmbyllur për të pandehuri F. A me dt. 10.10.2017 ndërkohë që për të pandehurin D.A është veçuar nga se i njëjti nuk është gjetur në adresën nga aktakuza, për çka gjykata ke lëshuar urdhër arrest e më vonë i pandehuri D është paraqitur në gjykatë bashkë me efektivet e stacionit policorë në Pejë, ku është mbajtur dhe ka përfunduar shqyrtimi fillestar edhe për te.

 Në shqyrtimin fillestarë i pandehuri– pasi që paraprakisht i është lexuar aktakuza , është njoftuar me të drejtat dhe detyrimet procedurale dhe pasoja e pranimit përkatësisht të mos pranimit të fajësisë- e ka pranuar fajësinë dhe ka manifestuar keqardhje për atë që i ka ndodhur. Këtë pranim fajësie gjyqtari – pasi që paraprakisht e ka marrë pëlqimin e prokurorit të shteti, mbrojtësit të tij e ka pranuar , i bindur se pranim fajësinë i pandehuri e ka bërë ashtu siç e parasheh ligji – vullnetarisht dhe pa u ndikuar nga askush dhe në asnjë mënyrë e ka pranuar

Meqenëse i pandehuri e pranoj fajësinë gjyqtari kaloj në marrjen e vendimit lidhur me llojin dhe lartësinë e masës ndëshkuese , me ç rast i pati parasysh të gjitha rrethanat rënduese dhe lehtësuese. Rrethanë renduese në rastin konkret gjyqtari nuk ka gjetur , kurse nga ato lehtësuese ka çmuar : pranimin e sinqertë të fajësisë , pendimin e thellë për këtë gjë, qëndrimin korrekt në gjykatë , pa dënueshmërinë e mëparshme , faksin se i pandehuri është i gjendjes së varfër ekonomike dhe mbajtës i vetëm i familjes prej 6 anëtarësh, dhe kësisoj gjyqtari mendon se edhe me një vendim si në dispozitvin e aktgjykimit ndaj të pandehurit do të arrihet qëllimi i ndëshkimit i paraparë me neni 41 të KPK-së

Vendimi mbi shpenzimet e procedurës penale dhe të paushallit gjyqësor është marrë konform nenit 453 të KPPRK-së

Vendimi mbi udhëzimin e të dëmtuarit në kontestin e rregullt civil është marrë konform nenit 463 të KPPRK-së .

Nga sa u tha më lartë konform nenit 365 të KPPRK-së u vendos si më lartë

 Nga Gjykata Themelore në Pejë D.P. datë. 10.11.2017

Sekretarja juridike Gjyqtari

Gjyljeta Çorkadiu Sejdi Blakaj

KËSHILLA JURIDIKE

Kundër këtij aktgjykimi lejohet

Ankesa në afat prej 15 ditësh nga

Dita e marrjes , Gjykatës të Apelit në Prishtinë

E përmes kësaj Gjykate .